
BIROUL PERMANENT

VALER DORNANU



Vă înaintăm, alăturat, Raportul înlocuitor asupra proiectului de Lege pentru aprobarea Ordonanţei Guvernului nr.18/2002 privind funcţionarea Sistemului naţional unic pentru apeluri de urgenţă. Acesta înlocuieşte raportul cu nr.23/28/2002 din 14.03.2002.

Preşdinte,

István Antal

                                                                                                         Nr.23/28/2000

RAPORT    ÎNLOCUITOR

asupra proiectului de Lege pentru aprobarea Ordonanţei Guvernului nr.18/2002 privind funcţionarea Sistemului naţional unic pentru apeluri de urgenţă



1. În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege pentru aprobarea Ordonanţei Guvernului nr.18/2002 privind funcţionarea Sistemului naţional unic pentru apeluri de urgenţă, trimis cu adresa nr.37 din 5 februarie 2002 înregistrată sub numărul 23/28/2002 din 14.03.2002.



La întocmirea raportului comisia a avut în vedere:

· avizul nr.67 din 19 februarie 2002 al Consiliului Legislativ care este favorabil proiectului de lege;

· avizul 37 din 5 martie 2002 al Comisiei juridice, de disciplină şi imunităţi care este favorabil proiectului de lege în forma prezentată de iniţiator;

· avizul nr.32/58 din 26 februarie 2002 al Comisiei pentru apărare, ordine publică şi siguranţă naţională care a avizat favorabil proiectul de lege cu amendamente admise.

La comisie au depus amendamente domnii deputaţi Istvan Antal UDMR, Robert Raduly UDMR, Istvan Erdei UDMR şi domnul deputat Ioan Bivolaru PSD-SDU, membri  ai  Comisiei  pentru  industrii  şi  servicii,  deputat  Szekely  Ervin-Zoltan  UDMR, 

deputat Emil Boc PD, deputat Alexandru Sassu PD, deputat Varujan Pambuccian - minorităţi, deputat Virgil Popescu PSD-SDU şi deputat Radu Stroie PNL.

Proiectul de ordonanţă are ca obiect de reglementare stabilirea atribuţilor principale ale Sistemului naţional unic pentru apeluri de urgenţă, ale serviciilor specializate cărora le sunt adresate apelurile de urgenţă precum şi ale Ministerului Comunicaţiilor şi Tehnologiei Informaţiei şi reţelelor de telefonie publică, reţelelor de servicii digitale integrate şi serviciilor de telefonie mobilă, precum şi sancţiunile contravenţionale ce se aplică în cazul încălcării prevederilor proiectului de ordonanţă.

Prin prezentul proiect de act normativ se propune constituirea dispeceratelor pentru apeluri de urgenţă art.6 lit.a) şi introducerea numărului telefonic unic pentru apeluri de urgenţă - 112 art.1 lit.c), folosit la nivel european de statele care au trecut deja la aplicarea prevederilor europene în materie.



Propunerea de reglementare urmăreşte, totodată, instituirea atribuţiilor principale art.5 (1) ale sistemului naţional unic pentru apeluri de urgenţă precum, ale serviciilor specializate art.6 cărora le sunt adresate apelurile de urgenţă, precum şi obligaţiile ce revin Ministerului Comunicaţiilor şi Tehnologiei Informaţiei şi proprietarilor reţelelor de telefonie publică, reţelelor de servicii digitale integrate şi serviciilor de telefonie mobilă.



Necesitatea asigurării unui sistem operativ de anunţare, recepţionare şi transmitere, în cel mai scurt timp, către serviciile specializate în intervenţii de urgenţă a apelurilor telefonice într-un domeniu care priveşte valorile socio-umane, pe de o parte, şi angajamentele României privind acquis-ul comunitar, pe de altă parte, impun adoptarea prezentului act normativ în regim de urgenţă.



În urma dezbaterilor din Comisia pentru industrii şi servicii a Camerei Deputaţilor, s-au adus unele modificări faţă de forma adoptată de Guvern.



Acestea se referă în principal la:

- persoana juridică ce va prelua bazele de date de la operatorii publici de telefonie fixă sau mobilă care furnizează servicii de comunicaţii în România. În forma adoptată de Guvern, bazele de date erau preluate de furnizorul de servicii. În urma dezbaterilor din comisie şi luând în considerare şi amendamentele formulate de deputaţi, s-a hotărât ca bazele de date să fie preluate de către Serviciul de Telecomunicaţii Speciale art.11, alin.(1);

- totodată, s-a considerat necesar ca şi furnizorul de servicii să fie sancţionat pentru neîndeplinirea obligaţiilor privind securitatea şi confidenţialitatea bazelor de date cu care intră în contact. Astfel, în cadrul art.18, alin.1 s-a introdus litera c), care prevede modul de sancţionare a furnizorului de servicii în cazul nerespectării obligaţiilor ce îi revin;

- de asemenea, la art.18 s-a introdus alin.21, ce instituie autoritatea care constată contravenţia şi aplică amenda furnizorului de servicii, în cazul nerespectării obligaţiilor privind securitatea şi confidenţialitatea bazelor de date cu care acesta intră în contact;

- o altă modificare faţă de textul adoptat de Guvern se referă la introducerea art.91 prin care operatorii publici de telefonie existenţi la data finalizării instalării sistemului naţional unic pentru apeluri de urgenţă vor introduce numărul unic pentru apeluri de urgenţă în termen de 30 de zile de la această dată. Nerespectarea acestei prevederi se va sancţiona conform art.18 alin.(1) lit.b).

2. Proiectul de lege face parte din categoria legilor ordinare potrivit prevederilor art.72 din Constituţia României.

3. În conformitate cu prevederile art.51 şi 52 din Regulamentul Camerei Deputaţilor, la dezbateri au participat în calitate de invitaţi domnul secrear de stat Dinu Malacopol, domnul secretar de stat Tudor Tănase, domnul secretar general Marius Macovei, doamna director Laura Busuioc din partea Ministerului Comunicaţiilor şi Tehnologiei Informaţiei.

Conform Regulamentului Camerei Deputaţilor, Raportul asupra proiectului de Lege pentru aprobarea Ordonanţei Guvernului nr.18/2002 privind funcţionarea Sistemului naţional unic pentru apeluri de urgenţă, a fost depus la Birul Permanent în data de 14.03.2002 cu nr.23/28/2002.

Ca urmare a solicitării Comisiei pentru tehnologia informaţiei şi comunicaţiilor, Biroul Permanent a sesizat Comisia pentru industrii şi servicii în vederea reexaminării proiectului de lege, având în vedere şi propunerile făcute de Comisia pentru tehnologia informaţiei şi comunicaţiilor.
Potrivit prevederilor art.60 din Regulamentul Camerei Deputaţilor, membrii comisiei au reexaminat proiectul de lege şi amendamentele formulate în şedinţa din data de 9 martie 2002, întocmind prezentul raport înlocuitor.

La examinarea prevederilor asupra cărora s-au formulat amendamente, au luat cuvântul pentru a-şi exprima punctul de vedere, autorii amendamentelor, ceilalţi membri ai comisiei şi reprezentanţii Ministerului Comunicaţiilor şi Tehnologiei Informaţiei.

4. La lucrările comisiei au fost prezenţi 24 de deputaţi din totalul de 26 de memebri.

Raportul comisiei a fost adoptat cu 20 de voturi din voturile celor prezenţi.

În urma dezbaterii, comisia propune admiterea cu modificări a proiectului de lege.

I.  A M E N D A M E N T E    A D M I S E

În urma dezbaterii, comisia propune adoptarea proiectului de lege cu următoarele amendamente:

Nr.

crt.
Text iniţial


Text propus de comisie

(autorul amendamentului)


Motivarea propunerii amendamentelor

0
1
2
3

1.
Titlul legii

LEGE

pentru aprobarea Ordonanţei Guvernului nr.18/2002 privind funcţionarea 

Sistemului naţional unic pentru apeluri de urgenţă


Nemodificat


2
Articol unic:  Se supune Camerei Deputaţilor, spre adoptare, proiectul de Lege pentru aprobarea Ordonanţei Guvernului nr.18 din 24 ianuarie 2002 privind funcţionarea Sistemului naţional unic pentru apeluri de urgenţă, adoptată în temeiul art.1 pct.VI poz.5 din Legea nr.751/2001 privind abilitarea Guvernului de a emite ordonanţe, şi publicată în Monitorul Oficial, Partea I, nr.81 din 1 februarie 2002.


Art.I:  Se aprobă Ordonanţa Guvernului nr.18 din 24 ianuarie 2002 privind funcţionarea Sistemului naţional unic pentru apeluri de urgenţă, adoptată în temeiul art.1 pct.VI.5 din Legea nr.751/2001 privind abilitarea Guvernului de a emite ordonanţe, publicată în Monitorul Oficial, Partea I, nr.81 din 1 februarie 2002 cu următoarele modificări şi completări:
Comisia pentru industrii şi servicii




0
1
2
3

3. 
Titlul ordonanţei

ORDONANŢĂ

privind funcţionarea 

Sistemului naţional unic pentru apeluri de urgenţă


Nemodificat


4. 
Art. 1. - În sensul prezentei ordonanţe, termenii şi expresiile de mai jos au următorul înţeles:


Nemodificat


5. 
a) apel de urgenţă - orice chemare sau solicitare de ajutor care se efectuează gratuit; 


a) apel de urgenţă - orice chemare sau solicitare de ajutor, realizată prin mijloacele stabilite prin prezenta ordonanţă;

Comisia pentru industrii şi servicii

Comisia pentru apărare, ordine publică şi siguranţă naţională

Definiţia termenului "apel de urgenţă" explică caracteristicile apelului de urgenţă 112 şi nu costul lui.

6. 
b) furnizor de servicii - entitatea stabilită în conformitate cu Hotărârea Guvernului nr.617/2001 privind Sistemul naţional unic pentru apeluri de urgenţă, care va implementa în România sistemul naţional; 


b) furnizor de servicii - contractantul, persoană juridică, stabilit  prin hotărâre de Guvern, care va implementa în România Sistemul naţional unic pentru apeluri de urgenţă, în conformitate cu prevederile contractului de achiziţie publică; 

Dep.Robert Raduly - UDMR


Pentru claritatea şi concisiunea textului, în conformitate cu regulile de tehnică legislativă.

7. 
c) număr unic pentru apeluri de urgenţă - 1-1-2; 


c) număr unic pentru apeluri de urgenţă: 112;

Comisia pentru apărare, ordine publică şi siguranţă naţională


Scrierea corectă a numărului este fără liniuţe între cifre.

8. 
d) Sistemul naţional unic pentru apeluri de urgenţă - serviciile centralizate de dispecerizare şi de coordonare a intervenţiei, în caz de urgenţă, a personalului specializat, pe teritoriul României. 


d) Sistemul naţional unic pentru apeluri de urgenţă - serviciile de dispecerizare şi de coordonare a intervenţiei, în caz de urgenţă, a personalului specializat, pe teritoriul României. 

Raportorii


Serviciile de dispecerizare şi de coordonare se realizează la nivel de judeţ şi municipiul Bucureşti.

9. 
Text preluat de la art.3.
e) Serviciile specializate de intervenţie -sunt acele servicii de intervenţie rapidă ale poliţiei, pompierilor, ambulanţei, precum şi altele stabilite prin hotărâre de Guvern, care au obligaţia să acţioneze în cazul apelurilor de urgenţă.

Dep. Istvan Erdei - UDMR


Definiţia termenului "serviciile specializate de intervenţie" se referă la serviciile specializate ale căror dispecerate vor fi  legate la dispeceratul 112.

10. 
Art. 2. - În România operatorul Sistemului naţional unic pentru apeluri de urgenţă este Serviciul de Telecomunicaţii Speciale, în conformitate cu Hotărârea Guvernului nr.617/2001. 


Art. 2. - În România operatorul Sistemului naţional unic pentru apeluri de urgenţă este Serviciul de Telecomunicaţii Speciale.

Dep. Robert Raduly - UDMR 


Nominalizarea operatorului trebuie să fie făcută exclusiv prin lege.

11. 
Art. 3. - Serviciile specializate sunt servicii de intervenţie rapidă în cazul apelurilor de urgenţă. 


Textul modificat devine art.1 lit.e).


12. 
Art. 4. - Sistemul naţional unic pentru apeluri de urgenţă funcţionează permanent, iar personalul operativ lucrează în ture. 


Art. 4. - Sistemul naţional unic pentru apeluri de urgenţă funcţionează permanent.

Raportorii


Modalitatea de lucru prin care se asigură permanenţa este de competenţa fiecărui serviciu de intervenţie rapidă.



13. 
Art. 5. - (1) Sistemul naţional unic pentru apeluri de urgenţă are următoarele atribuţii principale: 


Nemodificat


14. 
a) primeşte şi înregistrează automat apelurile de urgenţă comunicate prin telefon, radio, dispozitive automate de anunţare, semnalizare, alarmare ori prin alte mijloace, confirmă şi localizează, pe cât posibil, apelurile primite; 


Nemodificat


15. 
b) analizează, direcţionează şi transmite operativ apelurile de urgenţă la serviciile specializate de intervenţie, în funcţie de natura evenimentelor şi de consecinţele acestora, precum şi la autorităţile competente; 


b) analizează, direcţionează şi transmite operativ apelurile de urgenţă la serviciile specializate de intervenţie, iar în funcţie de natura evenimentelor şi de consecinţele acestora, şi la autorităţile competente; 

Raportorii


Redactare corectă.

16. 
c) transmite imediat, în cazul producerii dezastrelor, apelurile, datele şi informaţiile primite la Secretariatul tehnic permanent de pe lângă Comisia guvernamentală de apărare împotriva dezastrelor; 


Nemodificat


17. 
d) primeşte şi înregistrează datele şi informaţiile privind evoluţia evenimentelor şi a intervenţiilor;


Nemodificat


18. 
e) centralizează, stochează şi pune la dispoziţie autorităţilor abilitate datele privind apelurile de urgenţă gestionate. 


Nemodificat


19. 
(2) Sistemul naţional unic pentru apeluri de urgenţă asigură, conform legii, recepţionarea apelurilor de urgenţă şi în limbile minorităţilor naţionale din unitatea administrativ-teritorială şi, după caz, în una-două limbi de circulaţie internaţională. 


(2) Sistemul naţional unic pentru apeluri de urgenţă asigură, conform legii, recepţionarea apelurilor de urgenţă şi în limbile minorităţilor naţionale din unitatea administrativ-teritorială şi, după caz, în una din limbile de circulaţie internaţională. 

Raportorii


Pentru înlăturarea subiectivismului, trebuie precizată norma minimă obligatorie.

20. 
Art. 6. - (1) Serviciile specializate în intervenţii la apelurile de urgenţă au următoarele atribuţii principale: 


Nemodificat


21. 
a) asigură, prin dispeceratele proprii, preluarea apelurilor de urgenţă transmise de dispeceratul pentru apeluri de urgenţă; 


a) asigură permanent, prin dispeceratele proprii, preluarea apelurilor de urgenţă transmise de dispeceratul pentru apeluri de urgenţă; 

Raportorii


Pentru corelare cu prevederile de la art.4.

22. 
b) alertează de îndată personalul de intervenţie; 


Nemodificat


23. 
c) menţin legătura cu forţele şi mijloacele dislocate la locul evenimentului. 


Nemodificat


24. 
(2) Pentru îndeplinirea atribuţiilor prevăzute la alin. (1) serviciile specializate încheie protocoale cu furnizorul de servicii. 


Nemodificat


25. 
Art. 7. - (1) În România se introduce numărul unic pentru apeluri de urgenţă în reţelele publice de telefonie. Acesta este 1-1-2. 


Art. 7. - (1) În România se introduce  112 ca număr unic pentru apeluri de urgenţă în reţelele publice de telefonie. 

Raportorii 

Comisia pentru apărare, ordine publică şi siguranţă naţională


Claritatea textului.

26. 
(2) Numărul unic pentru apeluri de urgenţă va fi utilizat în paralel cu celelalte numere telefonice naţionale pentru anunţarea urgenţelor, pentru o perioadă de 3 luni de la data intrării în vigoare a prezentei ordonanţe. 


(2) Numărul unic pentru apeluri de urgenţă va fi utilizat în paralel cu celelalte numere telefonice naţionale pentru anunţarea urgenţelor, pentru o perioadă de 3 luni de la data finalizării instalării Sistemului naţional unic pentru apelurile de urgenţă.

Raportorii


Perioada de 3 luni trebuie raportată la data instalării Sistemului naţional unic pentru apeluri de urgenţă şi nu la data intrării în vigoare a prezentei ordonanţe care a avut loc odată cu publicarea în Monitorul Oficial.

27. 
(3) Apelul de urgenţă este netaxabil. 


Nemodificat


28. 
Art. 8. - (1) Ministerul Comunicaţiilor şi Tehnologiei Informaţiei va supraveghea ca toţi operatorii publici de telefonie fixă care furnizează aceste servicii de comunicaţii să asigure primirea şi retransmiterea apelului de urgenţă de la toate posturile telefonice fixe pe care le deservesc, până la desfiinţarea circuitului telefonic. 


Art.8. - (1) Ministerul Comunicaţiilor şi Tehnologiei Informaţiei va supraveghea ca toţi operatorii publici de telefonie fixă, care furnizează aceste servicii de comunicaţii, să asigure primirea şi retransmiterea apelului de urgenţă de la orice post telefonic fix pe care îl operează, până la desfiinţarea circuitului telefonic respectiv.

Comisia pentru apărare, ordine publică şi siguranţă naţională

Comisia pentru industrii şi servicii


Refacerea textului pentru claritate şi cu folosirea termenilor de specialitate consacraţi.

29. 
(2) În cuprinsul avizului de comunicare asupra datei de desfiinţare a circuitului telefonic se va preciza în mod clar şi faptul că de la data respectivă utilizatorul nu va mai beneficia de posibilitatea de a telefona la numărul unic pentru apeluri de urgenţă. 


(2) În cuprinsul avizului de comunicare asupra datei de desfiinţare a circuitului telefonic conform alin.(1) se va preciza în mod clar şi faptul că, de la data respectivă, utilizatorul nu va mai beneficia de posibilitatea de a telefona la numărul unic pentru apeluri de urgenţă. 

Raportorii


Claritatea textului.

30. 
(3) Ministerul Comunicaţiilor şi Tehnologiei Informaţiei va supraveghea ca toţi operatorii publici de telefonie fixă care furnizează aceste servicii de comunicaţii să asigure primirea şi retransmiterea automată a apelului de urgenţă de la toate posturile telefonice instalate în locurile deschise accesului public, indiferent de modul în care se realizează taxarea apelurilor şi a convorbirilor de la aceste posturi telefonice. 


Nemodificat


31. 
Art. 9. - Operatorii publici de telefonie mobilă care furnizează aceste servicii de comunicaţii au obligaţia să asigure primirea şi retransmiterea apelului de urgenţă de la orice aparat telefonic pentru comunicaţii mobile, indiferent de tipul de cartelă din aparatul telefonic respectiv. 


Art. 9. - Operatorii publici de telefonie mobilă care furnizează aceste servicii de comunicaţii au obligaţia să asigure primirea şi retransmiterea apelului de urgenţă de la orice aparat telefonic pentru comunicaţii mobile, indiferent de tipul de serviciu folosit de utilizatorul respectiv. 

Comisia pentru apărare, ordine publică şi siguranţă naţională

Comisia pentru industrii şi servicii


Termenul de specialitate utilizat este "tipul de serviciu", în raport cu care trebuie realizată condiţionarea.

32. 

După art.9 se introduce un nou articol 91 cu următorul cuprins:

Art.91 - Operatorii publici de telefonie existenţi la data finalizării instalării Sistemului naţional unic pentru apeluri de urgenţă vor introduce în termen de 30 de zile de la această dată numărul unic pentru apeluri de urgenţă.

Raportorii
Prevedere necesară pentru a acoperi cazul operatorilor existenţi la data finalizării instalării Sistemului naţional unic pentru apeluri de urgenţă.

33. 
Art. 10. - Eliberarea sau prelungirea licenţelor pentru operatorii publici de telefonie se condiţionează de asigurarea introducerii numărului unic pentru apeluri de urgenţă în conformitate cu prevederile prezentei ordonanţe. 


Nemodificat


34. 
Art. 11. - (1) Operatorii publici de telefonie fixă şi/sau mobilă, care furnizează servicii de comunicaţii în România, au obligaţia să pună la dispoziţie furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar. 


Art.11. - (1) Operatorii publici de telefonie fixă sau mobilă, care furnizează servicii de comunicaţii în România, au obligaţia de a pune la dispoziţia operatorului Sistemului naţional unic pentru apeluri de urgenţă, gratuit şi în timp util, toate numerele de telefon, numele şi adresele din bazele lor de date, actualizate lunar.

Comisia industrii şi servicii


Baza de date a operatorilor de telefonie trebuie pusă la dispoziţia operatorului Sistemului naţional unic pentru apeluri de urgenţă, care va fi autoritatea care va gestiona această bază de date, inclusiv din motive de siguranţă naţională.

35. 
(2) Furnizorul de servicii este obligat să asigure confidenţialitatea şi securitatea bazelor de date pe care le gestionează. 


(2) Operatorul Sistemului naţional unic pentru apeluri de urgenţă este obligat să asigure confidenţialitatea şi securitatea bazelor de date puse la dispoziţia lui potrivit alin.(1), conform legilor în vigoare.
Dep. Robert Raduly - UDMR

Dep. Istvan Erdei - UDMR

Dep. Istvan Antal - UDMR


Idem poz.34.

36. 

La articolul 11 se introduce un nou alineat (3) cu următorul cuprins:

(3) Furnizorul de servicii este obligat să asigure conform legilor în vigoare confidenţialitatea şi securitatea bazelor de date cu care intră în contact.

Dep. Robert Raduly - UDMR

Dep. Istvan Erdei - UDMR

Dep. Istvan Antal - UDMR
Comisia pentru apărare, ordine publică şi siguranţă naţională


Pentru extinderea obligaţiei de păstrare a confidenţialităţii bazelor de date şi asupra furnizorului de servicii.

37. 
Art. 12. - Personalul necesar în vederea înfiinţării şi funcţionării Sistemului naţional unic pentru apeluri de urgenţă se selectează şi se perfecţionează de către furnizorul de servicii. 


Nemodificat


38. 
Art. 13. - (1) Pentru finanţarea funcţionării Sistemului naţional unic pentru apeluri de urgenţă şi pentru recuperarea investiţiilor efectuate de către furnizorul de servicii pentru implementarea Sistemului naţional pentru apeluri de urgenţă se instituie un tarif care se colectează de către furnizorul de servicii de la operatorii publici de telefonie. 


Art. 13. - (1) Pentru finanţarea funcţionării Sistemului naţional unic pentru apeluri de urgenţă şi în vederea recuperării  investiţiilor efectuate de către furnizorul de servicii pentru implementarea Sistemului naţional pentru apeluri de urgenţă se instituie un tarif care se colectează de către furnizorul de servicii de la operatorii publici de telefonie. 

Comisia pentru apărare, ordine publică şi siguranţă naţională

Comisia pentru industrii şi servicii


Cuvântul “pentru” este prea des folosit în textul iniţial.



39. 
(2) Tariful prevăzut la alin. (1) va fi stabilit prin hotărâre a Guvernului, avându-se în vedere asigurarea costurilor de funcţionare a Sistemului naţional unic pentru apeluri de urgenţă şi recuperarea investiţiilor efectuate de către furnizorul de servicii. 


(2) Cuantumul tarifului prevăzut la alin. (1) va fi stabilit prin hotărâre a Guvernului, în condiţiile legii.

Comisia pentru industrii şi servicii
Pentru evidenţierea mărimii tarifului.

Pentru armonizarea regimului stabilirii tarifelor, privind serviciile de interes public.

Modul de stabilire a cuantumului tarifelor este reglementat.



40. 
(3) Furnizorul de servicii suportă cheltuielile pentru acoperirea costurilor legate de realizarea comunicaţiei dintre postul de la care se efectuează apelul de urgenţă şi dispeceratul pentru apeluri de urgenţă corespunzător, precum şi pentru cele legate de realizarea comunicaţiei necesare între dispeceratul pentru apeluri de urgenţă şi dispeceratele serviciilor specializate de poliţie, pompieri şi ambulanţă. 


Nemodificat


41. 
(4) Alte persoane juridice interesate în realizarea comunicaţiei cu Sistemul naţional unic pentru apeluri de urgenţă suportă cheltuielile pentru acoperirea costurilor pentru realizarea comunicaţiei între dispeceratele corespunzătoare de urgenţă şi serviciile specializate în intervenţii din cadrul persoanelor juridice respective. 


Textul modificat devine alin.(2) al art.15.


42. 
(5) În termen de 30 de zile de la data intrării în vigoare a prezentei ordonanţe Ministerul Comunicaţiilor şi Tehnologiei Informaţiei, cu avizul Ministerului Finanţelor Publice, va întocmi proiectul normelor metodologice privind colectarea fondurilor reprezentând sumele corespunzătoare tarifului prevăzut la alin. (1), care va fi supus spre aprobare Guvernului. 


(5) În termen de 30 de zile de la intrarea în vigoare a prezentei ordonanţe, Ministerul Comunicaţiilor şi Tehnologiei Informaţiei, cu avizul Ministerului Finanţelor Publice, va întocmi proiectul de norme metodologice privind colectarea fondurilor reprezentând sumele corespunzătoare tarifului prevăzut la alin. (1), pe care îl va supune spre aprobare Guvernului.

Comisia pentru apărare, ordine publică şi siguranţă naţională

Pentru claritatea textului.

43. 
Art. 14. - (1) Toate persoanele juridice interesate în realizarea comunicaţiei cu Sistemul naţional unic pentru apeluri de urgenţă au obligaţia să solicite, în scris, avizul tehnic de compatibilitate a sistemelor proprii cu soluţia tehnică implementată la dispeceratul pentru apeluri de urgenţă de către prestatorul de servicii. 


Art.14. - (1) Toate persoanele juridice interesate în realizarea comunicaţiei cu Sistemul naţional unic pentru apeluri de urgenţă au obligaţia de a solicita, în scris, avizul tehnic de compatibilitate a sistemelor proprii cu soluţia tehnică implementată la dispeceratul pentru apeluri de urgenţă de către furnizorul de servicii.

Comisia pentru apărare, ordine publică şi siguranţă naţională


Pentru claritatea textului.

Noţiunea de prestator de servicii nu este definită în ordonanţă.

44. 
(2) Avizul tehnic se acordă de operatorul Sistemului naţional unic pentru apeluri de urgenţă, cu precizarea aspectelor de incompatibilitate. 


Nemodificat


45. 
Art. 15. - În gestionarea apelurilor de urgenţă furnizorul de servicii poate încheia convenţii cu organizaţii neguvernamentale şi cu alte servicii comunitare, constituite potrivit legii, care au atribuţii în acest domeniu. 


Art. 15. - (1) În gestionarea apelurilor de urgenţă furnizorul de servicii poate încheia convenţii cu organizaţii neguvernamentale şi cu alte servicii comunitare, constituite ca persoane juridice, potrivit legii.

Raportorii

Stabilirea clară a formei juridice a persoanelor cu care furnizorul de servicii poate încheia convenţii în gestionarea apelurilor de urgenţă.

46. 
Text preluat de la art.13.
(2) Persoanele juridice constituite conform alin.(1), interesate în realizarea comunicaţiei cu Sistemul naţional unic pentru apeluri de urgenţă, suportă cheltuielile pentru acoperirea costurilor legate de realizarea comunicaţiei între dispeceratele corespunzătoare de urgenţă, şi serviciile specializate în intervenţii din cadrul persoanelor juridice respective.

Raportorii


Prin tariful prevăzut la art.13, se acoperă costurile privitoare la comunicaţiile cu serviciile specializate de intervenţie rapidă (poliţie, pompieri, ambulanţă);

Alte persoane juridice interesate în realizarea comunicaţiei cu Sistemul naţional unic, vor suporta costurile legate de stabilirea acestei comunicaţii.



47. 
Art. 16. - Se interzice utilizarea în alte scopuri a numerelor pentru apeluri de urgenţă. 


Art. 16 – Se interzice utilizarea numărului 112 în scopuri ce nu reprezintă apeluri de urgenţă.

Comisia pentru apărare, ordine publică şi siguranţă naţională

Comisia pentru industrii şi servicii
Este necesară interzicerea  sub sancţiune a folosirii abuzive a sistemului naţional unic pentru apeluri de urgenţă.

48. 
Art. 17. - Încălcarea dispoziţiilor prezentei ordonanţe atrage răspunderea disciplinară, civilă, contravenţională sau penală, după caz. 


Nemodificat


49. 
Art. 18. - (1) Constituie contravenţii, potrivit prevederilor prezentei ordonanţe, următoarele fapte şi se sancţionează după cum urmează: 


Nemodificat


50. 
a) apelarea abuzivă sau alertarea falsă a dispeceratului pentru apeluri de urgenţă, precum şi a celorlalte servicii specializate se sancţionează cu amendă de la 1.000.000 lei la 5.000.000 lei; 


a) apelarea abuzivă sau alertarea falsă a dispeceratului pentru apeluri de urgenţă,  se sancţionează cu amendă de la 1.000.000 lei la 5.000.000 lei; 

Raportorii


Numai dispeceratul are tangenţă cu serviciile specializate.

51. 
b) nerespectarea de către operatorii publici de telefonie a obligaţiilor prevăzute la art. 8, 9 şi 11 se sancţionează cu amendă de la 50.000.000 lei la 100.000.000 lei. 


b) nerespectarea de către operatorii publici de telefonie a obligaţiilor prevăzute la art. 8, 9, 91 şi 11 se sancţionează cu amendă de la 50.000.000 lei la 100.000.000 lei. 

Raportorii
Prevedere necesară pentru sancţionarea operatorilor publici de telefonie existenţi la data finalizării instalării Sistemului naţional unic pentru apeluri de urgenţă care nu vor introduce în termenul legal numărul unic pentru apeluri de urgenţă.



52. 

c) Neîndeplinirea de către furnizorul de servicii a obligaţiilor privind securitatea şi confidenţialitatea bazelor de date, prevăzute la art.11, dacă nu este săvârşită în astfel de condiţii încât să constituie infracţiune, se sancţionează cu amendă de la 15.000.000 de lei la 500.000.000 de lei.

Dep. Székely Ervin - Zoltán - UDMR


În textul Ordonanţei nu există sancţiune pentru nerespectarea de către furnzorul de servicii a obligaţiilor prevăzute de art.11.

53. 
(2) Constatarea contravenţiei şi aplicarea amenzii prevăzute la alin. (1) lit. a) se realizează, după caz, de ofiţeri şi subofiţeri din cadrul Ministerului de Interne, de pompierii militari sau de către primari, iar în cazul amenzii prevăzute la alin. (1) lit. b), de către personalul abilitat din cadrul Ministerului Comunicaţiilor şi Tehnologiei Informaţiei. 


Nemodificat


54. 

Se introduce alineatul (21) cu următorul cuprins:

(21) Constatarea contravenţiei şi aplicarea amenzii prevăzute la alin.(1) lit.c), se realizează de către autoritatea de supraveghere în sensul Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, sau de către alte organe abilitate de lege, după caz.

Dep. Robert Raduly - UDMR

Dep. Varujan Pambuccian - Minorităţi

Dep. Ioan Bivolaru - PSD-SDU


Pentru precizarea organului constatator şi în cazul neîndeplinirii obligaţiilor de securitate, cât şi a celor de confidenţialitate a bazelor de date.

55. 
(3) Ministerul Comunicaţiilor şi Tehnologiei Informaţiei va putea delega competenţele prevăzute la alin. (2) unei persoane juridice de drept public cu atribuţii în domeniul comunicaţiilor. 


Nemodificat


56. 
(4) Dispoziţiile prezentei ordonanţe, referitoare la contravenţii, se completează cu prevederile Ordonanţei Guvernului nr.2/2001 privind regimul juridic al contravenţiilor, cu excepţia celor ale art. 28. 


Nemodificat


57. 

Se introduce un nou articol 19 cu următorul cuprins:

Art.19. - Cuantumul amenzilor prevăzute la art.18 poate fi actualizat ţinându-se cont de indicele de inflaţie prin hotărâre de Guvern.

Raportorii


Pentru a permite actualizarea necesară în regim de urgenţă, funcţie de inflaţie.

58. 

Art.II - Ordonanţa Guvernului nr.18/2002 privind funcţionarea Sistemului naţional unic pentru apeluri de urgenţă cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă renumerotare.

Comisia pentru industrii şi servicii




II.   A M E N D A M E N T E    R E S P I N S E

În cursul dezbaterii, comisia a respins următoarele amendamente:

Nr.

crt.
Text iniţial


Amendament propus şi autorul acestuia


Motivarea 

a) argumente pentru susţinerea amendamentelor

b) argumente pentru respingerea amendamentelor



0
1
2
3

1.
Titlul ordonanţei

ORDONANŢĂ

privind funcţionarea 

sistemului naţional unic pentru apeluri de urgenţă


Titlul ordonanţei se modifică şi va avea următorul cuprins:

ORDONANŢĂ

privind organizarea şi funcţionarea 

sistemului naţional unic pentru apeluri de urgenţă

Dep. Radu Stroe - PNL

a) ordonanţa cuprinde prevederi de domeniul organizării, care trebuie să fie reflectate şi în titlul acesteia;

b) se va iniţia un proiect de act normativ având ca obiect organizarea Sistemului naţional unic pentru apeluri de urgenţă.



2
Art.1. - b) furnizor de servicii - entitatea stabilită în conformitate cu Hotărârea Guvernului nr.617/2001 privind Sistemul naţional unic pentru apeluri de urgenţă, care va implementa în România sistemul naţional; 


La articolul 1, litera b) se modifică şi va avea următorul cuprins:

Art.1. - b) furnizor de servicii - entitatea juridică stabilită în conformitate cu Hotărârea   Guvernului nr.617/2001 privind Sistemul naţional unic pentru apeluri de urgenţă, care va implementa în România sistemul naţional; 

Dep. Virgil Popescu - PSD-SDU


a) H.G. nr.617/2001 nu stabileşte furnizor de servicii "ci contractant".

Redactare corectă.

b) sintagma "entitate juridică" nu este o noţiune corectă din punct de vedere juridic.



0
1
2
3
59. 
3. 

Sistemul naţional unic pentru apeluri de urgenţă, care va implementa în România sistemul naţional; 

Dep. Virgil Popescu - PSD-SDU




4. 
Art. 5. - (1) Sistemul naţional unic pentru apeluri de urgenţă are următoarele atribuţii principale: 


La articolul 5, preambulul alineatului (1) se modifică şi va vea următorul cuprins:

Art. 5. - (1) Sistemul naţional unic pentru apeluri de urgenţă îndeplineşte  următoarele atribuţii principale:

Dep. Virgil Popescu - PSD-SDU

a) termenul este corespunzător situaţiei reglementate;

b) serviciile pot "avea" atribuţii câtă vreme reprezintă structuri şi nu obiect al unei prestaţii.
60. 
5. 
b) analizează, direcţionează şi transmite operativ apelurile de urgenţă la serviciile specializate de intervenţie, în funcţie de natura evenimentelor şi de consecinţele acestora, precum şi la autorităţile competente; 


La articolul 5 alineatul (1) litera b) se modifică şi va avea următorul cuprins:

b) analizează, direcţionează şi transmite operativ apelurile de urgenţă la serviciile specializate de intervenţie, precum şi la autorităţile competente, în funcţie de natura evenimentelor şi de consecinţele acestora; 

Dep. Virgil Popescu - psd-sdu

a) redactare corectă;

b) Pentru claritatea prevederii comisia a redactat o nouă formulare.
61. 
6. 
e) centralizează, stochează şi pune la dispoziţie autorităţilor abilitate datele privind apelurile de urgenţă gestionate. 


La articolul 5 alineatul (1), litera e) se modifică şi va avea următorul cuprins:

e) centralizează, stochează şi pune la dispoziţie autorităţilor competente, datele privind apelurile de urgenţă gestionate. 

Dep. Virgil Popescu - PSD-SDU


a) termenul este mai adecvat,

b) sintagma "autoritate abilitată" într-un domeniu, implică şi competenţa autorităţii în domeniul respectiv.


62. 
7. 
Art. 11. - (1) Operatorii publici de telefonie fixă şi/sau mobilă, care furnizează servicii de comunicaţii în România, au obligaţia să pună la dispoziţie furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar. 


La articolul 11, alineatul (1) se modifică şi va avea următorul cuprins:

(1) Operatorii publici de telefonie fixă şi mobilă, care furnizează servicii de comunicaţii în România, au obligaţia de a pune la dispoziţia furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar.

Dep. Virgil Popescu - PSD-SDU

a) pentru respectarea normelor tehnico-legislative,

a) b) sfera de acoperire a sintagmei "sau" este mai largă.
63. 
8. 
Art. 11. - (1) Operatorii publici de telefonie fixă şi/sau mobilă, care furnizează servicii de comunicaţii în România, au obligaţia să pună la dispoziţie furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar. 


Se propune eliminarea.

Dep. Székely Ervin - Zoltán - UDMR
a) atribuţiile sistemului naţional unic pentru apeluri de urgenţă vizează recepţionarea şi transmiterea, în cel mai scurt timp, către serviciile specializate în intervenţii de urgenţă a apelurilor telefonice şi centralizarea datelor privind apelurile de urgenţă gestionate. Astfel nu se justifică gestionarea de către Serviciul de Telecomunicaţii Speciale a tuturor numerelor de telefon, a numelor şi adreselor din baza de date a operatorilor de telefonie fixă şi mobilă care furnizează servicii de comunicaţii în România.

Trebuie respectate condiţiile de legitimitate privind prelucrarea datelor cu caracter personal prevăzute de art.5 alin.1 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date.

b) Sistemul naţional unic pentru apeluri de urgenţă nu poate funcţiona fără a avea baza de date necesară. În gestionarea acestei baze de date s-au introdus prevederi privind asigurarea confidenţialităţii şi protecţia persoanelor.


64. 
9. 
Art. 11. - (1) Operatorii publici de telefonie fixă şi/sau mobilă, care furnizează servicii de comunicaţii în România, au obligaţia să pună la dispoziţie furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar. 


(1) Operatorii publici de telefonie fixă şi/sau mobilă, care furnizează servicii de comunicaţii în România, au obligaţia să pună la dispoziţie furnizorului de servicii, gratuit şi în timp util, toate numerele de telefon, din bazele lor de date, actualizate lunar. 

Dep. Emil Boc - PD


b) nu este justificată comunicarea normelor şi a adreselor abonaţilor la telefonia fixă şi mobilă. În forma iniţială, art.11 (1) încalcă prevederile Convenţiei Europene privind protecţia persoanelor faţă de prelucrarea automatizată a datelor personale.

c) Nu se justifică deţinerea unei asemenea baze de date de către Serviciul de Telecomunicaţii Speciale.

d) operatorul sistemului foloseşte "numele şi adresele" pentru a identifica apelantul în situaţii critice pentru care acesta utilizează apelul de urgenţă.


65. 
10. 
Art. 13. - (1) Pentru finanţarea funcţionării Sistemului naţional unic pentru apeluri de urgenţă şi pentru recuperarea investiţiilor efectuate de către furnizorul de servicii pentru implementarea Sistemului naţional pentru apeluri de urgenţă se instituie un tarif care se colectează de către furnizorul de servicii de la operatorii publici de telefonie. 


(1) Art.13 alin.1 se reformulează astfel:

(2) Finanţarea funcţionării Sistemului naţional unic pentru apeluri de urgenţă şi recuperarea investiţiilor efectuate de către furnizorul de servicii pentru implementarea Sistemului naţional unic pentru apeluri de urgenţă se face din bugetul Ministerului Comunicaţiilor şi Tehnologiei Informaţiei.

a) Dep. Alexandru Sassu -PD
b) practic, prin metoda plăţii de către operatorii privaţi a funcţionării sistemului, statul - care şi-a luat angajamentul să introducă acest sistem - transferă obligaţiile către zona privată.

c) Mai mult, această taxă s-ar traduce imediat într-o creştere a tarifelor pentru produsele şi serviciile oferite de operatorii privaţi, ceea ce  ar însemna că funcţionarea sistemului ar fi susţinută prin plata la fiecare apel, de către toţi cetăţenii care folosesc respectivul serviciu telefonic.

d) finanţarea de la bugetul de stat nu se justifică în cazul României, unde utilizatorii de servicii telefonice sunt în jurul procentului de 19%.

Chiar şi în contextul în care accesul la sistemul naţional unic pentru apeluri de urgenţă va putea fi făcut şi de la telefoane publice, numărul potenţialilor utilizatori ai sistemului va rămâne depearte de numărul plătitorilor de impozite.

Pe de altă parte, Ministerul Comunicaţiilor şi Tehnologiei Informaţiei este o instituţie publică finanţată de la bugetul de stat pe baze anuale, prin legea bugetului de stat. Finanţarea din această sursă a funcţionării sistemului naţional unic pentru apeluri de urgenţă şi nu pe bază contractuală între operatorii publici de telefonie şi cei care administrează sistemul ar conduce la o nejustificat de mare dependenţă a acestui sistem, care este prin excelenţă un program cu puternic impact social, de factorul politic. Pe scurt, funcţionarea sistemului naţional unic pentru apeluri de urgenţă ar fi lăsată la aprecierea Guvernelor care vor administra ţara în următorii 10 ani şi în continuare, în condiţiile în care investiţia iniţială se face de către furnizorul de servicii fără garanţia statului.


11. 
12. 
(2) Tariful prevăzut la alin. (1) va fi stabilit prin hotărâre a Guvernului, avându-se în vedere asigurarea costurilor de funcţionare a Sistemului naţional unic pentru apeluri de urgenţă şi recuperarea investiţiilor efectuate de către furnizorul de servicii. 


Se elimină

Dep. Alexandru Sassu -PD

Idem poz.9

13. 
(4) Alte persoane juridice interesate în realizarea comunicaţiei cu Sistemul naţional unic pentru apeluri de urgenţă suportă cheltuielile pentru acoperirea costurilor pentru realizarea comunicaţiei între dispeceratele corespunzătoare de urgenţă şi serviciile specializate în intervenţii din cadrul persoanelor juridice respective. 


La articolul 13, alineatul (4) se modifică şi va avea următorul cuprins:

(4) Alte persoane juridice interesate în realizarea comunicaţiei cu Sistemul naţional unic pentru apeluri de urgenţă suportă cheltuielile pentru acoperirea costurilor privind realizarea comunicaţiei între dispeceratele corespunzătoare de urgenţă şi serviciile specializate în intervenţii din cadrul persoanelor juridice respective.

Dep. Virgil Popescu - PSD-SDU


a) formulare necesară.

14. b) articolul s-a redactat de comisie intr-o formă mai adecvată.
66. 
15. 
(5) În termen de 30 de zile de la data intrării în vigoare a prezentei ordonanţe Ministerul Comunicaţiilor şi Tehnologiei Informaţiei, cu avizul Ministerului Finanţelor Publice, va întocmi proiectul normelor metodologice privind colectarea fondurilor reprezentând sumele corespunzătoare tarifului prevăzut la alin. (1), care va fi supus spre aprobare Guvernului. 


Se elimină

Dep. Alexandru Sassu -PD
Idem poz.9
16. 
17. 

La art.18 alin.(1) se propune o nouă literă c) cu următorul cuprins:

Art.18. - (1) Neîndeplinirea de către operatorul sau furnizorul de servicii a obligaţiilor privind securitatea şi confidenţialitatea bazelor de date prevăzute la art.11 dacă nu este săvârşită în astfel de condiţii încât să constituie infracţiune, se sancţionează cu amendă de la 15.000.000 de lei la 500.000.000 de lei.

Dep. Robert Raduly UDMR


a) posibilitatea ca şi operatorii de serviciu să poată fi sancţionaţi în acelaşi mod ca şi furnizorul.

b) operatorii publici de telefonie sunt sancţionaţi conform prezentei ordonanţe la art.18 alin.(1) lit.b.

18. 
Art.18 alin.(2) lit.b)

b) nerespectarea de către operatorii publici de telefonie a obligaţiilor prevăzute la art. 8, 9 şi 11 se sancţionează cu amendă de la 50.000.000 lei la 100.000.000 lei. 


Art.18 alin.(2) lit.b)

b) nerespectarea de către operatorii publici de telefonie a obligaţiilor prevăzute la art. 8 şi art.9 se sancţionează cu amendă de la 50.000.000 lei la 100.000.000 lei. 

Dep. Székely Ervin - Zoltán - UDMR


a) pentru a fi în concordanţă cu amendamentul privind eliminarea alin.(1) art.11.

b) articolul 11 se menţine în textul propus de comisie.
67. 
Comisia a propus aprobarea proiectului de lege cu 20 de voturi pentru şi 4 abţineri.
                                                    PREŞEDINTE,                                                                 SECRETAR,

                                                      István Antal                                                                   Cristian Buzea

RAPORTORI:

Dep. Bivolaru Ioan PSD-SDU
Dep. Aurelia Vasile PSD-SDU

Dep. Istvan Antal UDMR

Dep. Cristian Buzea PRM



Dep. Olga Anastasescu PSD-SDU
Dep. Anca Boagiu PD

Dep. Valentin Calcan PSD-SDU
Dep. Mihail Fâcă PSD-SDU



Dep. Dumitru Palade PRM

Dep. Robert Raduly UDMR

Dep. Aurel Daraban PSD-SDU
Dep. Ioan Miclea PRM

Dep. Pavel Târpescu PSD-SDU
Dep. Istvan Erdei UDMR



Dep. Florentin Sandu PSD-SDU
Dep. Oana Manolescu - Minorităţi
Expert, Viorela Gondoş

